Nyeste Skilderie af Kiøbenhavn, 1810-04-21
Indenlandske Efterretninger. Blandt de 48 Priismaterier, for hvilke det Kgl. Landhuusholdnings Selskab i Aar har udsat Præmier, ere følgende især af Almeeninteresse, For den bedste Sort Tobak, avlet af KjøbstædJnvaanere i Aaret 1810, ikke mindre end 3000 Pd., udsættes en Præmie af 50 Rdlr. For den, som tilsender Selskabet en Prøve, ikke mindre end 8 Flasker af særdeles fortrinligt Øl, brygget hos ham selv af Malt, som han enten selv har gjort, eller som er gjort paa Stedet, hvor han boer, hvilket Øl maa være brygget for offentligen at sælges: for den bedste Sort og tillige største Mængde, som deraf er brygget, Selskabets 2den Guldmedaille, største Bæger eller 100 Rdlr. For bedste Sødmelks=Oste, gjorte i Danmark, Sielland undtagen, efter Bekjendtgjørelsen af dette, ikke mindre end 2 Skippd., Selskabets 3die Guldmed. eller 50 Rdlr., for bedste derefter, ikke mindre end 1 Skippd. Selsk. 1ste Sølvmed. eller 20 Rdlr. For bedste Sort Staal, forfærdiget her i Rigerne af norsk Jern af lige Godhed med det solinske, udsætter Selskabet sin 2den Guldmed. eller 100 Rdlr. Da man hidtil fra Tydskland og andre Steder har maattet forskrive de saakaldte Blyantsdigler, saa udsættes den 3die Guldmed. eller 50 Rdlr. forden, som her i Landet forfærdiger slige Digler af samme Godhed som de indførte og tillige beviser, at deraf er afsat nogen betydelig Mængde. Prøverne af Diglerne maatte tillige indsendes. Omkostningerne med Forsøgene ville blive godtgjorte indtil 70 Rdlr. Til at gjøre almindelige Kjøkkenkar varigere og mindre farlige for Sundheden, har man betjent sig af adskillige Glassurer eller Overtræk, iblandt hvilke ingen synes at svare saa fuldkommen til Hensigten som den Emaille, hvormed man i Engelland og Tydskland overtrækket Jernkar. Da Fremgangsmaaden hermed tildeels er bekjendt, saa udsættes den 2den Guldmedaille eller 100 Rdlr. for den, som forfærdiger slige emaillerede Jernkav af lige Godhed og Varighed som de Engelske, og deraf afsætter et nogenledes betydeligt Antal til en Priis, som ikke maatte overstige hines. For den fineste, hvideste og bedste Prøve af Huusblas, forfærdiget af Torske eller andre beqvemme Fiskeblærer (men Fiskeblærer allene ved noget Fiskerie enten i Norge eller Jsland, for den største Mængde, ikke mindre end 4 Pd., 120 Rdlr., for næste Mængde, ikke mindre end 2 Pd., 10 Rdlr. For den eller dem, som selv eller i sluttet Selskab, beviisliggjør for Selskabet, paa een eller anden Maade ved Garn, Harpuner eller andre Jnstrumenter at have fanget eller dræbt de fleste Sælhunde, enten i aabent Vand eller paa deres Baad eller paa Jsen om Vinteren, at bregne fra denne Præmie=Listes Bekjendtgjørelse til sidste i Dec. 1810, følgende Præmier, for et Antal, ikke mindre end 60 voxne eller store Sælhunde, eller 100 smaae og unge Dito 30 Rdlr. For den næste Mængde, ikke mindre end 40 store eller 70 smaae, 20 Rdlr. For den næst største Mængde, ikke mindre end 28 Stykker store eller 40 smaa 10 Rdlr. Og da det er bekjendt, at Fiskerierne omkring Kjøbenhavn og Helsingøer lide meget derved, at Sælhundene ødelægge Fiskernes Garn, uden at man i disse Egne har været betænkt paa at ødelægge dem, kunne de, som melde sig til at faae Præmie for Sælhundefangst fra Kjøbenhavns og Kronborgs Amter, æske Præmie med halve Mængder. For de tre fortrinligste Bogsamlinger til Brug for Almuen, som i Aar anlægges, udloves 30 Rdlr., eller Bøger af samme Værdie. - Privat Præmier. For 3 Huusmænd i de nærmeste Sogne omkring Frederiksværk, som sætte deres Drengebørn af 12 til 13 Aars Alder i Lære ved Fabrikerne paa Frederiksværk, under den Betingelse, at de ikke skulle oplæres i alle de Arbeider, som man sædvanlig kræver af en Laugsmester, en Snedker, Smed &c., men derimod anvende deres Tid og Evne til at opnaae den høieste Grad af Færdighed og Fuldkommenhed i enkelte Arbeiders Udførelse, for siden fabrikmæssigen at kunne forfærdige saadanne, udsættes, 3 Præmier, hver paa 6 Rdlr. - Hr. Kammerjunker Cederfeldt de Simonsen udsætter en Præmie af 10 Rdlr. for den Bonde eller Bondebyni Assens og Hindsgavlsamter, som foreviser Selskabet Prøver af velbrændte Muursteene fra et nyt anlagt Landsby-Teglbrænderie, efter den af Prof. Pihl beskrevne Omgangsmaade. - En Præmie af 5 Rdlr. for hver Skjeppe Land, eller 40 Rdlr. for hver Tønde Land geom. Maal, som dyrkes med Krap her i Sjælland. En Præmie af 100 Rdlr. for den største Mængde af selvavler Hamp, ikke mindre end 16 Skippd., som inden nærværende Aars Udgang leveres tiliden Kgl. Flaade af en Herregaardseier, Forpagter eller anden Bruger af en stor Gaard. For enhver af de 4 Bønder, der indlevere inden Aarets Udgang den største Mængde af selvavlet Hamp til den Kgl. Flaade, 25 Rdlr. Saa lidet det end var at formode, at den Deel af Hovedstaden, som ved en troløs Fiendes Niddingsdaad blev ødelagt, vilde reise sig af sin Aske med samme Hurtighed, som den Deel, der blev et Rov for Luerne i Aaret 1795, saa maa det dog glæde Jagttageren, at selv under de yderst ufordeelagtige Omstændigheder, hvori Stadens Jndbyggere siden den Tid have befundet sig, snart een snart en anden Tomt forsvinder. Hvad der allerede er skeet, viser følgende Oversigt; Paa Nørregade er opførte 2 Forhuse og 1 Baghuus. J St. Pedersstræde. Ved Nørrevold. J store Fiolstræde 2 J Klosterstræde. J Pederhvidtfeldtstræde 1. dende. J Skidenstræde 3 Paa lille Kjøbmagergade 2 J Landemærket J Skindergaden J Klædeboderne Paa Kultorvet 3 Paa Rosengaarden 1 Det hele Antal udgjør altsaa 20 Gaarde og Huse til Gaden og 12 Baghuse. Foruden disse Bygninger, som for en stor Deel allerede ere beboede, er der endnu lagt Grund til 12 nye. - Naar man skjender de Vanskeligheder, som var forbundet med at bygge, især saalænge Krigen med Sverrig, gjorde Tilførselen af nogle af de nødvendigste Materialier umuelig, maa man endda forundre sig over at saa meget er skeet. Det fortjener og at lægges Mærke til, at man denne Gang synes at være mere betænkt paa at indrette Vaaninger til mindre og fattige Familier, end man var det efter Branden 1795. Saaledes har Hr. Capit. Egerod. ladet opføre en Bygning i store Fiolstræde, som kan rumme 14 til 16 Familier og som for en stor Deel allerede bliver beboet denne Flyttetid. Detter at ønske og at haabe, at flere vilde følge dette roesværdige Exempel, hvorved den desværre saa talrige uformuende Deel af vore Medborgere, kunde faae Udsigt til at erholde godt Huuslye for en taalelig Priis, uden at behøve at opofre sin Sundhed ved at søge sin Boepæl i fugtige Kieldere. eller paa utætte Loftkamre.